Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32016M7921. Il-EUR-Lex hu l-aċċess fuq l-Internet għal-liġi Ewropea. IL-KUMMISSJONI EWROPEA, Wara li kkunsidrat it-Trattat dwar il-Funzjonament tal-Unjoni Ewropea, u b'mod partikolari l-Artikolu 210 (2) u l-Artikolu 214 (6) tiegħu, Ir-Rappreżentanti tal-Gvernijiet tal-Istati Membri ddiskutew il-finanzjament għall-mekkaniżmu ta' koordinazzjoni – il-Faċilità għar-Refuġjati fit-Turkija - f'Diċembru 2015 u f'Jannar 2016. Fit-3 ta' Frar 2016 qablu fuq "Fehim Komuni li jistabbilixxi qafas ta' governanza u kundizzjonalità għall-Faċilità għar-Refuġjati għat-Turkija bejn l-Istati Membri tal-UE u l-Kummissjoni" (minn hawn 'il quddiem "Il-Fehim Komuni"). Fid-dawl tal-Fehim Komuni, u bil-għan li jiġi żgurat grad ogħla ta' effiċjenza u koordinazzjoni fl-implimentazzjoni tal-Faċilità għar-Refuġjati fit-Turkija, huwa meħtieġ li d-Deċiżjoni tal-Kummissjoni C(2015) 9500 tiġi emendata skont dan, IDDEĊIDIET KIF ĠEJ: Id-Deċiżjoni tal-Kummissjoni C(2015) 9500 hija emendata skont li ġej: Il-premessi tad-Deċiżjoni tal-Kummissjoni C(2015) 9500 huma emendati kif ġej: Il-Premessa 9 hija mibdula bit-test li ġej: L-għan ġenerali tal-Faċilità għar-Refuġjati fit-Turkija huwa li l-azzjonijiet iffinanzjati mill-baġit tal-Unjoni u mill-kontribuzzjonijiet bilaterali tal-Istati Membri jiġu kkoordinati u ssimplifikati, sabiex tittejjeb l-effiċjenza u l-komplimentarjetà tal-appoġġ mogħti lir-refuġjati u lill-komunitajiet ospitanti fit-Turkija". Il-Premessa 11 hija mibdula bit-test li ġej: Il-Premessa 13 hija mibdula bit-test li ġej: Il-Premessa 14 titħassar; Il-Premessa 15 issir Premessa 14 u hija mibdula bit-test li ġej: L-Artikoli tad-Deċiżjoni tal-Kummissjoni C(2015) 9500 jiġu emendati kif ġej: It-titolu tal-Artikolu 1 jiġi mibdul bit-test li ġej: "L-Istabbiliment tal-Faċilità għar-Refuġjati fit-Turkija"; L-Artikolu 1 jiġi mibdul bit-test li ġej: "Din id-Deċiżjoni tistabbilixxi mekkaniżmu ta' koordinazzjoni - il-Faċilità għar-Refuġjati fit-Turkija ('il-Faċilità') - sabiex it-Turkija tiġi megħjuna tindirizza minnufih il-ħtiġijiet umanitarji u ta' żvilupp tar-refuġjati u tal-komunitajiet ospitanti tagħhom, kif ukoll biex l-awtoritajiet nazzjonali u lokali jiġġestixxu u jindirizzaw il-konsegwenzi tad-dħul ta' refuġjati."; Il-paragrafu 1 tal-Artikolu 3 jiġi emendat kif ġej: "Il-Faċilità għandha tikkoordina l-azzjonijiet tal-Unjoni u l-Istati Membri billi tistabbilixxi prijoritajiet u billi tindika l-istrumenti li għandhom jintużaw għall-implimentazzjoni effiċjenti tal-azzjonijiet, b'konformità mal-mekkaniżmu stabbilit fl-Artikolu 5 tad-Deċiżjoni preżenti."; Il-paragrafu 2 tal-Artikolu 3 jinbidel bit-test li ġej: "Permezz tal-Faċilità se jiġi kkoordinat l-għoti ta' assistenza umanitarja, ta' żvilupp, u assistenza oħra lil refuġati u komunitajiet ospitanti, lill-awtoritajiet nazzjonali u lokali biex jiġu ġestiti u indirizzati l-konsegwenzi tal-influssi ta' refuġjati. It-tipi ta' azzjonijiet ikkoordinati permezz tal-Faċilità jistgħu jkopru, fost l-oħrajn: L-għoti ta' assistenza umanitarja lir-refuġjati; Appoġġ li jikkontribwixxi lejn integrazzjoni fis-suq tax-xogħol, l-aċċess għall-edukazzjoni u l-inklużjoni soċjali tar-refuġjati u l-komunitajiet ospitanti, inkluż f'terminu ta' provvediment ta' infrastrutturi adegwati; Appoġġ lill-awtoritajiet nazzjonali u lokali biex jiġu indirizzati l-konsegwenzi tal-preżenza tar-refuġjati fit-Turkija, inkluż f'termini tal-ġestjoni tal-flussi migratorji u l-provvediment ta' infrastrutturi adegwati."; Il-paragrafu 2 tal-Artikolu 4 jinbidel bit-test li ġej: "EUR 1 000 000 000 mill-ammont kumplessiv għandhom jiġu ffinanzjat mill-baġit tal-UE, soġġetti għal deċiżjonijiet individwali ta' finanzjament sussegwenti f'konformità mal-Artikolu 84(2) tar-Regolament (UE, Euratom) Nru 966/2012 u skont ir-regoli finanzjarji u r-rekwiżiti tal-att bażiku rispettiv tiegħu."; Il-paragrafu 3 tal-Artikolu 4 jinbidel bit-test li ġej: "Fuq il-bażi tal-kontribuzzjonijiet finanzjarji li wegħdu li se jagħtu, l-Istati Membru se jagħtu l-ammont ta' EUR 2 000 000 000 abbażi tad-diżaggregazzjoni tal-kontribuzzjonijiet ġew ibbażati fuq il-proporzjon (key) tal-Introjtu Nazzjonali Gross (ING) skont il-baġit tal-2015". Il-paragrafu 1 tal-Artikolu 5 jinbidel bit-test li ġej: Il-kumitat ta' tmexxija tal-Faċilità għandu: jagħti gwida strateġika dwar il-koordinazzjoni tal-assistenza li għandha tingħata. Il-gwida strateġika għanda tikkonsisti mill-istipular tal-prijoritajiet ġenerali, it-tipi ta' azzjonijiet li għandhom jiġu appoġġjati, l-istrumenti li għandhom jintużaw għall-implimentazzjoni effiċjenti tal-azzjonijiet u l-koordinazzjoni tagħhom, kif ukoll, fejn xieraq, il-kundizzjonijiet li għandhom x'jaqsmu mal-implimentazzjoni tat-Turkija tal-impenji tagħha skont il-Pjan ta' Azzjoni Konġunt bejn l-UE u t-Turkija għat-twassil tal-assistenza. jissorvelja u jivvaluta b'mod permanenti l-implimentazzjoni tal-azzjonijiet koordinati taħt il-Faċilità, inkluż ir-rispett tar-rekwiżiti ta' kondizzjonalità, u jieħu kont tal-valutazzjonijiet li jsiru mill-istrutturi stabbiliti bil-għan li jissorveljaw il-progress li jkun qed isir fl-implimentazzjoni tal-impenji riflessi fil-Pjan ta' Azzjoni Konġunt bejn l-UE u t-Turkija. jeżamina l-previżjonijiet ta' żborż relatati mal-implimentazzjoni tal-azzjonijiet ippreżentati mill-Kummissjoni u, fejn xieraq, jista' jipproponi li l-Kummissjoni tiddiferixxi l-eżerċitazzjoni parzjali jew sħiħa marbuta ma' ħlas parzjali wieħed jew iktar futur dovut. jissorvelja l-kontribuzzjonijiet mill-Istati Membri, skont l-iskeda ta' kontribuzzjonijiet stipulata fiċ-ċertifikat ta' kontribuzzjoni ta' kull Stat Membru, bil-ħsieb tal-ammont miftiehem ta' EUR 2 000 000 000. Il-Kumitat ta' Tmexxija għandu jkun magħmul minn żewġ rappreżentanti tal-Kummissjoni u rappreżentant minn kull Stat Membru. Sa fejn dan ikun possibbli, il-kumitat ta' tmexxija għandu jagħti l-gwida strateġika tiegħu permezz ta' kunsens. Fil-każ li jkun hemm votazzjoni, l-eżitu tal-votazzjoni għandu jkun deċiż permezz ta' maġġoranza sempliċi tal-membri. It-Turkija għandha tkun membru tal-kumitat ta' tmexxija f'funzjoni konsultattiva b'rispett għall-paragrafu (1) (i) u (ii), sabiex tkun żgurata l-koordinazzjoni sħiħa tal-azzjonijiet fuq il-post, ħlief meta l-kumitat ta' tmexxija jkun qiegħed jeżamina l-gwida strateġika rigward il-kundizzjonijiet marbutin mal-implimentazzjoni tat-Turkija tal-impenji tagħha skont il-Pjan ta' Azzjoni Konġunt bejn l-UE u t-Turkija għat-twassil tal-assistenza, jew meta jkun qiegħed jissorvelja u jivvaluta l-osservanza ta' dawn il-kundizzjonijiet. Għandu jiġi żgurat li l-Istati Membri u r-rappreżentanti tal-Kummissjoni fil-Kumitat ma jkunux f'sitwazzjoni ta' kunflitt ta' interess, kif definit mir-Regolament (UE, Euratom) Nru 966/2012."; Il-paragrafu 2 tal-Artikolu 5 jinbidel bit-test li ġej: "Il-Kummissjoni għandha tippresjedi l-kumitat ta' tmexxija u għandu jkollha rwol ta' tmexxija fil-koordinazzjoni tax-xogħol tiegħu. Il-Kummissjoni għandu jkollha d-dritt ta' veto fuq gwida strateġika tal-kumitat ta' tmexxija, bl-għan waħdieni li tiżgura l-legalità ta' kwalunkwe deċiżjoni sussegwenti, inkluża l-kompatibilità mar-responsabbiltà tagħha li timplimenta l-baġit tal-Unjoni. Meta l-Kummissjoni tkun beħsiebha teżerċita dan id-dritt, hi għandha tiġġustifika, fuq talba, għala abbozz ta' deċiżjoni jkun inkonsistenti ma' kwalunkwe wieħed minn dawn ir-rekwiżiti fuq imsemmija."; Il-paragrafu 3 tal-Artikolu 5 jinbidel bit-test li ġej: "Fuq proposta mill-Kummissjoni, il-kumitat ta' tmexxija għandu jfassal u jadotta r-regoli ta' proċedura tiegħu fi żmien tliet xhur mid-data tal-adozzjoni ta' din id-Deċiżjoni."; Fl-Artikolu 6 l-intestaturi "Baġit tal-UE" u "Kontribuzzjonijiet tal-Istati Membri" jitħassru. Il-paragrafu 3 tal-Artikolu 6 jinbidel bit-test li ġej: "L-azzjonijiet u l-miżuri li għandhom jiġu kkordinati taħt il-Faċilità se jiġu implimentati f'konformità mar-regoli finanzjarji applikabbli għall-baġit tal-Unjoni u r-rekwiżiti tal-atti bażiċi rispettivi."; Fl-Artikolu 6, jiżdied it-test li ġej mal-paragrafu 4: "Fil-ġestjoni tal-ammonti kkoordinati taħt il-Faċilità, għandu jittieħed kont sħiħ tal-gwida strateġika mogħtija mill-kumitat ta' tmexxija msemmi fl-Artikolu 5, b'mod partikolari fir-rigward tal-kundizzjonijiet tat-twassil tal-għajnuna."; Il-paragrafu 1 tal-Artikolu 9 jiġi emendat bit-test li ġej: "Din il-faċilità tiġi stabbilita fl-1 ta' Jannar 2016 għall-kontribuzzjonijiet finanzjarji għas-snin baġitarji 2016 u 2017. Hi se tkun ġestita abbażi tal-kontribuzzjonijiet mill-Istati Membri u t-twaqqit tagħhom, li jkunu kkomunikati lill-Kummissjoni u rikonoxxuti minnha". L-Anness jitħassar. Magħmul fi Brussell, l-10 ta' Frar 2016. Skont l-Artikolu 27(4) tal-istess Regolament, il-Kummissjoni tippubblika sommarju konċiż tal-każ u l-kontenut prinċipali tal-impenji. Il-partijiet interessati jistgħu jressqu l-kummenti tagħhom sal-limitu ta' żmien stabbilit mill-Kummissjoni. Fil-21 ta' Novembru 2013 u t-13 ta' Novembru 2015, il-Kummissjoni bdiet proċedimenti kontra dawn il-kumpaniji tat-trasport tal-kontejners li ġejjin (minn hawn 'il quddiem "il-partijiet") li issa offrew lill-Kummissjoni impenji sabiex jissodisfaw it-tħassib tagħha tal-kompetizzjoni: China Shipping (iċ-Ċina) Cosco (iċ-Ċina) Hamburg Süd (il-Ġermanja) Hanjin (il-Korea t'Isfel) Hapag Lloyd (il-Ġermanja) Hanjin (il-Korea t'Isfel) Mol (il-Ġappun) MSC (l-Iżvizzera) NYK (il-Ġappun) UASC (l-Emirati Għarab Magħquda) ZIM (l-Iżrael) Il-partijiet f'dawn il-proċedimenti ħabbru regolarment iż-żidiet maħsuba (futuri) tagħhom tal-prezzijiet għal servizzi ta' trasport marittimu f'kontejners, mill-inqas fuq rotot mill-Asja tal-Lvant lejn l-Ewropa tat-Tramuntana u l-Mediterran (direzzjoni lejn il-Punent), fuq is-siti web tagħhom, permezz tal-istampa, jew b'mezzi oħra. Dawn l-avviżi jindikaw l-ammont taż-żieda f'Dollari Amerikani għal kull unità ta' kontejner trasportata (unità ekwivalenti għal 20 pied, "twenty-foot equivalent unit, TEU"), ir-rotta tal-kummerċ affettwata u d-data ta' implimentazzjoni. Dawn l-avviżi huma magħrufa fl-industrija bħala "Avviżi ta' Żieda fir-Rata Ġenerali" jew "Avviżi GRI (General Rate Increase)". Dawn ġeneralment jikkonċernaw żidiet imdaqqsin tar-rati ta' diversi mijiet ta' Dollari Amerikani kull TEU. L-avviżi GRI isiru normalment tlieta sa ħames ġimgħat qabel id-data ta' implimentazzjoni maħsuba tagħhom, u matul dan iż-żmien uħud jew il-partijiet kollha jħabbru żidiet fir-rati maħsuba simili għall-istess rotot jew għal rotot simili u l-istess data ta' implimentazzjoni jew waħda simili. Il-GRIs imħabbra xi drabi ġew posposti jew modifikati minn xi partijiet, possibbilment billi jiġu allinjati mal-GRIs imħabbra minn partijiet oħra. Fil-valutazzjoni preliminari, il-Kummissjoni kienet tal-fehma li l-Avviżi GRI mhumiex daqshekk ta' siwi għall-konsumaturi; billi jiddikjaraw biss l-ammont ta' żieda maħsuba jista' jagħti l-każ li ma jinfurmawx lill-konsumaturi dwar il-prezz sħiħ il-ġdid li huma jkunu se jintalbu jħallsu fil-futur. Barra minn hekk, il-Kummissjoni għandha tħassib li l-Avviżi GRI jista' jkollhom biss valur ta' rimandar u b'hekk, il-klijenti ma ikunux jistgħu jiddependu fuqhom għad-deċiżjonijiet ta' xiri tagħhom. Fil-valutazzjoni preliminari, il-Kummissjoni esprimiet it-tħassib li din il-prattika tista' tippermetti lill-partijiet li jinfurmaw ruħhom dwar l-intenzjonijiet tal-ipprezzar ta' xulxin u jikkoordinaw l-imġiba tagħhom. Il-Kummissjoni hija mħassba li l-prattika tista' tippermetti lill-partijiet li "jittestjaw", mingħajr ma jġarrbu r-riskju li jitilfu l-konsumaturi, jekk jistgħux jimplimentaw b'mod raġonevoli żieda fil-prezz, u b'hekk jistgħu jnaqqsu l-inċertezza għall-partijiet u jnaqqsu l-inċentivi biex jikkompetu. Il-Kummissjoni hija mħassba li dan l-aġir jista' jammonta għal prattika miftiehma bi ksur tal-Artikolu 101 tat-TFUE u l-Artikolu 53 tal-Ftehim ŻEE. Il-partijiet ma jaqblux li kienu involuti fil-prattika deskritta hawn fuq u lanqas ma jaqblu mal-analiżi legali fil-valutazzjoni preliminari tal-Kummissjoni. Madankollu, il-partijiet offrew impenji skont l-Artikolu 9 tar-Regolament (KE) Nru 1/2003, biex jindirizzaw it-tħassib tal-Kummissjoni dwar il-kompetizzjoni rigward il-prattika msemmija qabel. Il-partijiet enfasizzaw li dan ma għandux jiġi interpretat bħala konferma li huma kisru r-regoli tal-kompetizzjoni tal-UE, jew bħala ammissjoni ta' responsabbiltà. L-impenji huma spjegati fil-qosor hawn taħt u huma ppubblikati kollha kemm huma bl-Ingliż fuq is-sit web tad-Direttorat Ġenerali għall-Kompetizzjoni: Il-partijiet joffru li jwaqqfu l-pubblikazzjoni u l-komunikazzjoni tal-avviżi tal-GRI, jiġifieri bidliet għal prezzijiet espressi biss bħala ammont jew perċentwal tal-bidla. Il-partijiet mhux se jkunu obbligati li jippubblikaw jew jikkomunikaw (minn hawn 'il quddiem msemmija bħala "iħabbru") il-prezzijiet tagħhom, iżda jekk jagħżlu li jagħmlu dan, l-avviżi jridu jippermettu lix-xerrejja li jifhmuhom u jiddependu fuqhom. Għal dan l-għan il-partijiet joffru li l-avviżi tal-prezzjiet ikun fihom mill-inqas l-informazzjoni li ġejja: L-ammont tar-rata bażi, soprataxxa għall-fjuwil ("BAF"), l-imposti tas-sigurtà, l-imposti tal-maniġġ fit-terminals ("THC") u l-imposti tal-aqwa tal-istaġun ("PSS", jew imposti simili). Imposti oħra jistgħu japplikaw. Is-servizzi li għalihom japplikaw. Il-perjodu li miegħu huma relatati (li jista' jkun jew espress bħala perjodu fiss jew indefinit, f'liema każ il-prezzijiet jibqgħu validi sakemm jingħata avviż ieħor). L-avviżi mhux se jkunu aktar minn 31 jum qabel id-data tal-implimentazzjoni. Il-partijiet ikunu marbuta permezz tal-avviżi tal-prezzijiet tagħhom matul il-perjodu ta' validità tagħhom bħala prezzijiet massimi, iżda se jkunu liberi li joffru prezzijiet aktar baxxi. Sabiex jiġi ffaċilitat it-twettiq tan-negozju, il-partijiet jinkludu żewġ eċċezzjonijiet għall-impenji f'sitwazzjonijiet li ma jkunx probabbli li jagħtu lok għat-tħassib tal-Kummissjoni dwar il-kompetizzjoni. L-impenji ma japplikawx għal: Komunikazzjonijiet ma' xerrejja li f'dik id-data jkollhom rata ta' ftehim fis-seħħ fuq ir-rotta li l-komunikazzjoni tirreferi għaliha. Il-komunikazzjonijiet matul in-negozjati bilaterali jew il-komunikazzjonijiet, adattati għall-ħtiġijiet tax-xerrejja identifikati. Il-partijiet madankollu jibqgħu marbuta bil-prezzijiet massimi stipulati fl-avviżi tal-prezzijiet rilevanti li huma applikabbli għall-istess servizzi u konsumaturi msemmija fil-komunikazzjonijiet, skont il-kundizzjonijiet stabbiliti fl-impenji. L-impenji se japplikaw għall-tliet snin għar-rotot kollha minn u lejn iż-ŻEE. L-impenji mhux se jostakolaw lit-trasportaturi milli jikkonformaw mar-rekwiżiti skont il-liġijiet jew ir-regolamenti ta' ġuriżdizzjonijiet oħrajn. Wara li jsir l-ittestjar tas-suq, il-Kummissjoni beħsiebha tadotta deċiżjoni skont l-Artikolu 9(1) tar-Regolament Nru 1/2003 li fiha tiddikjara li l-impenji li jinsabu fis-sommarju ta' hawn fuq u ppubblikati fuq l-internet, fuq is-sit web tad-Direttorat Ġenerali għall-Kompetizzjoni, huma vinkolanti. Skont l-Artikolu 27(4) tar-Regolament 1/2003, il-Kummissjoni tistieden lil partijiet terzi interessati biex jissottomettu l-kummenti tagħhom dwar l-impenji proposti. Dawn il-kummenti jridu jaslu għand il-Kummissjoni sa mhux aktar tard minn xahar wara d-data ta' din il-pubblikazzjoni. Il-partijiet terzi interessati huma wkoll mistiedna jippreżentaw verżjoni mhux kunfidenzjali tal-kummenti tagħhom, li fiha kwalunkwe informazzjoni li jiddikjaraw li hija sigriet kummerċjali u informazzjoni kunfidenzjali oħra għandha titħassar u tiġi ssostitwita kif xieraq b'sommarju mhux kunfidenzjali jew bil-kliem "sigrieti kummerċjali" jew "kunfidenzjali". Ir-risposti u l-kummenti għandhom preferibbilment ikunu motivati u għandhom jippreżentaw il-fatti rilevanti. Jekk tidentifika problema fi kwalunkwe parti tal-impenji proposti, il-Kummissjoni tistiednek ukoll biex tissuġġerixxi soluzzjoni possibbli. Il-kummenti jistgħu jintbagħtu lill-Kummissjoni bin-numru ta' referenza Kawża AT.39850 — Container Shipping jew bil-posta elettronika (COMP-GREFFE-ANTITRUST@ec.europa.eu), inkella bil-faks +32 22950128 jew bil-posta, f'dan l-indirizz: L-attivitajiet kummerċjali tal-impriżi kkonċernati huma: Il-Kummissjoni tistieden lill-partijiet terzi interessati sabiex iressqu l-kummenti li jista' jkollhom dwar l-operazzjoni proposta lill-Kummissjoni. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni bil-faks (nru tal-faks +32 22964301) jew bl-e-Mail lil COMP-MERGER-REGISTRY@ec.europa.eu jew bil-posta, bin-numru ta' referenza M.7945 — UTC/Riello Group, f'dan l-indirizz: L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lill-partijiet terzi interessati sabiex iressqu l-kummenti li jista' jkollhom dwar l-operazzjoni proposta lill-Kummissjoni. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301) jew permezz tal-posta elettronika lil COMP-MERGER-REGISTRY@ec.europa.eu jew bil-posta, bin-numru ta' referenza M.7911 — CNCE/KM Group, fl-indirizz li ġej: L-attivitajiet kummerċjali tal-impriżi kkonċernati huma: Il-Kummissjoni tistieden lill-partijiet terzi interessati sabiex iressqu l-kummenti li jista' jkollhom dwar l-operazzjoni proposta lill-Kummissjoni. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni b'faks (+32 22964301) b'email lil COMP-MERGER-REGISTRY@ec.europa.eu jew bil-posta, bin-numru ta' referenza M.7841 — Avril Pôle Animal/Tönnies International Holding/JV, f'dan l-indirizz: Il-Kroazja Klassi 1.1. Laħam frisk (u l-ġewwieni) "Zagorski puran" huwa prodott li jinkiseb billi jinqatlu għasafar ta' razza ta' dundjan indiġena għall-Kroazja, imsemmija r-razza ta' Zagorje, li jitrabbew fil-beraħ, u jieklu dak li jsibu mill-art, meta dawn ikollhom bejn sitta u tmien xhur. Iż-"Zagorski puran" jinbiegħ frisk jew iffriżat, jew karkassa sħiħa jew nofs karkassa mnaddfa, bl-għonq u l-ġewwieni. Il-ġewwieni jfisser il-fwied u l-istonku mnaddaf, li jinbiegħu flimkien mal-karkassa mnaddfa, filwaqt li l-qalb, il-kliewi u l-organi respiratorji jitħallew ġewwa l-karkassa. Iż-"Zagorski puran" jinqatel fil-perjodu ta' bejn l-1 ta' Ottubru u t-30 ta' April. Id-dundjan huwa rreġistrat bħala speċi fil-bażi tad-dejta tal-FAOSTAT (http://faostat3.fao.org/home), filwaqt li r-razza taż-"Zagorski puran" qiegħda rreġistrata fil-bażijiet tad-dejta tal-FAO ċentrali: DAD-IS (http://dad.fao.org/) u FABIS (http://efabis.tzv.fal.de/). Il-karatteristiki tal-prodott huma dawn li ġejjin: il-karkassi mnaddfin tal-għasafar nisa jistgħu jkunu jiżnu sa 3,5 kg, dawk tal-irġiel jistgħu jaslu sa 5,5 kg; il-karkassi mnaddfin li jitqiegħdu fis-suq ma jridx ikollhom ebda difetti esterni viżibbli; il-karkassi mnaddfin ma jridx ikollhom xi rix li jibqa' fuqhom wara li jkunu tnittfu; kulur il-ġilda tal-karkassi mnaddfin irid ikun uniformi, u bejn lewn safrani u isfar ċar; il-kulur tal-laħam tal-karkassi mnaddfa jkun abjad jagħti fir-roża li jibqa' jiskura ftit ftit għal roża skur fil-koxox; is-saff xaħam li jidher fuq l-għonq u fiż-żaqq miftuħa tal-karkassa jkun isfar; il-forma naturali tal-għadma tas-sider tkun tidher, u tkun imqabbża fin-naħa ta' fuq tal-karkassa; din il-qabża tidher ikbar fl-għasafar irġiel milli fl-għasafar nisa; il-ġilda tkun soda u tinħass iebsa. Is-saqajn ikunu magħfusin mal-ġisem. Il-laħam taż-"Zagorski puran" jittiekel biss imsajjar. Dan il-laħam jintiegħem bnin ħafna minħabba l-kontenut għoli ta' xaħam fil-muskoli, u huwa tari u magħdi. Jinxtamm tajjeb, bir-riħa karatteristika tal-laħam imsajjar, mingħajr ebda riħa ta' affarijiet miżjuda. Il-laħam tas-sider imsajjar ikun abjad, u dak tal-ispallejn ikun kannella. Fi Hrvatsko Zagorje hemm erba' varjetajiet ta' dundjan ta' Zagorje li minnhom isir iż-"Zagorski puran": dawn huma l-varjetajiet tar-rix ħamrani jlellex, tar-rix iswed, tar-rix griż u tar-rix ċar. L-analiżijiet tad-DNA kkonfermaw li l-ġene ovalbumin tal-varjetajiet kollha tad-dundjan ta' Zagorje baqgħet identika tul is-snin, u l-impatti ambjentali negattivi kellhom ftit li xejn effett fuq il-karatteristiki fenotipiċi tagħhom. Bl-istess mod, meta dawn tkejlu u tqabblu, deher li ma hemmx differenzi fl-istruttura muskuloskeletali u fil-kwalità tal-laħam bejn il-varjetajiet differenti taż-"Zagorski puran". Id-dundjani ta' Zagorje jingħalfu f'żewġ fażijiet tul is-sena agrikola. Fl-ewwel fażi, li twassal sakemm il-flieles ikollhom tmien ġimgħat, tista' tintuża dieta tradizzjonali u/jew taħlita komposta ta' għalf. Id-dieta tradizzjonali fil-biċċa l-kbira tkun magħmula minn taħlita ta' bajd mgħolli, rikotta, ħalib, żerriegħa mqaxxra tal-qamħirrum, u ħejjex ħodor (ħurrieq, xnien, eċċ.). Fit-tieni fażi tat-trobbija, sa meta l-flieles ikollhom 32 ġimgħa, id-dieta tagħhom tkun ibbażata fuq dak li jieklu milli jsibu fl-għalqa, miżjuda b'suppliment ta' qamħirrum u/jew għalf kompost. L-għasafar tar-razza indiġena ta' dundjani "Zagorski puran" li jkunu maħsubin għall-qatla u li jitqiegħdu fis-suq bl-isem ta' "Zagorski puran" iridu jkunu nżammu, trabbew u ntgħalfu fiż-żona ġeografika ddefinita msemmija fil-punt 4. Il-fażijiet tal-produzzjoni: it-tgħammir, u t-trobbija tal-flieles fejn jinżammu d-dundjani ta' Zagorje l-għalf tad-dundjani ta' Zagorje Fuq il-pakkett, flimkien mal-kliem "Zagorski puran", importanti li jkun miktub ċar il-kontenut tal-prodott ippakkjat. Il-kliem "meso purana" ("laħam tad-dundjan raġel") irid ikun jidher fuq linja separata fuq il-pakketti li jagħlqu l-karkassi sħaħ tad-dundjani rġiel, filwaqt li fuq il-pakketti tal-karkassi sħaħ tad-dundjani nisa, fuq linja separata jrid ikun hemm miktub "meso purice" ("laħam tad-dundjan mara"). Fil-każ tal-pakkett ta' nofs karkassa, irid ikun hemm il-kliem "polovica" ("nofs karkassa") u "sa iznutricama" ("bil-ġewwieni") jew "bez iznutrica" ("mingħajr ġewwieni") miżjuda mal-kliem "meso purana" jew "meso purice". Ma jistax jiżdied kliem ieħor fuq il-pakkett ħdejn il-kliem "Zagorski puran", bħal: "domaći" ("lokali"), "tradicionalni" ("tradizzjonali"), "pravi" ("ġenwin"), "autohtoni" ("indiġenu"), "izvorni" ("oriġinali"), eċċ. Iż-żona ta' Hrvatsko Zagorje tinkludi t-territorju kollu tal-Kontea ta' Krapina-Zagorje, it-territorju kollu tal-Kontea Varaždin, u l-fruntieri tal-Kontea ta' Zagreb li jmissu mal-Kontei ta' Krapina-Zagorje u Varaždin, b'mod speċifiku, il-muniċipji ta': Brdovec, Marija Gorica, Pušća, Dubravica, Luka, Jakovlje, Bistra u Bedenica. Iż-"Zagorski puran" huwa prodott li jiddependi mir-reputazzjoni li kiseb għall-kwalità tajba tal-laħam. Għadhom jeżistu għadd ta' rakkonti dwar ir-reputazzjoni taż-"Zagorski puran", partikolarment b'rabta mal-esportazzjoni tal-prodott. Dawn ir-rakkonti juru r-rabta bejn l-isem tal-prodott (il-kwalità tajba tal-laħam tiddependi fuq il-metodi ta' trobbija fil-beraħ tad-dundjani) u ż-żona ġeografika tal-produzzjoni, Hrvatsko Zagorje. F'termini ġeografiċi, Hrvatsko Zagorje huwa wied mimli foresti, u li fih ħafna tlugħ u nżul u tidwir. Il-klima hemmhekk hija umda b'mod kontinentali, fis-sjuf is-sħana moderata u fix-xitwa kesħa u xita. Minħabba li l-art fiha ħafna tlugħ u nżul, iż-żona mhijiex addattata għall-kultivazzjoni intensiva tal-għelejjel u għat-trobbija intensiva tal-bhejjem. Iżda dawn il-kundizzjonijiet jixirqu t-trobbija tad-dundjani ta' Zagorje. Fost l-għelejjel taċ-ċereali li jiġu kkoltivati f'din iż-żona, l-iżjed komuni huwa l-qamħirrum, u dan jintuża għall-għalf tad-dundjani ta' Zagorje. Minħabba l-popolazzjonijiet kbar ta' nies li hemm fiż-żoni abitati u minħabba li ma hemmx wisq art kultivabbli fiż-żona, l-azjendi agrikoli fi Hrvatsko Zagorje tradizzjonalment dejjem kienu żgħar u hekk għadhom sal-lum. F'dawn l-azjendi agrikoli żgħar id-dundjani ta' Zagorje jitrabbew bil-mod tradizzjonali fil-beraħ. Il-mod tradizzjonali tat-trobbija tad-dundjani ta' Zagorje huwa li d-dundjani jqattgħu l-maġġor parti ta' ħajjithom fil-miftuħ. Huma liberi li jieklu dak li jsibu fil-mergħat, fil-ġonna tas-siġar u fl-imsaġar, u minbarra ħxejjex, jieklu wkoll insetti, ġurati u ħniex, li huma sors addizzjonali ta' proteina għalihom. Il-kundizzjonijiet klimatiċi kontinentali ta' Hrvatsko Zagorje, li huma kkaratterizzati minn staġuni definiti, jixirqu wkoll ir-rittmu tal-ħajja tad-dundjani ta' Zagorje, kif jidher mill-fażijiet taċ-ċiklu tat-trobbija tul is-sena. Fir-rebbiegħa u fis-sajf, li huma l-aktar żminijiet sħan tas-sena, il-kundizzjonijiet jiffavorixxu t-tgħammir tad-dundjani u t-tfaqqis tal-flieles. Wara dan tiġi l-"fażi s-sħuna" tat-trobbija, meta d-dundjani żgħar jinżammu ġewwa. Din il-fażi ddum sakemm id-dundjani jkollhom madwar tmien ġimgħat. Waqt din il-fażi, l-għasafar jieklu biss dak li jagħtihom min irabbihom. Waqt dan iż-żmien meta d-dundjani jinżammu ġewwa, viċin it-tmiem ta' din il-"fażi sħuna", fuq ras u fuq il-gerżuma tad-dundjani jibdew jidhru l-felul. Dan huwa sinjal li l-għasafar ikunu qed jibnu reżistenza għall-mard. Dawk li jrabbu lid-dundjani jagħrfu dan il-perjodu bl-esperjenza li għandhom fit-trobbija ta' dawn l-għasafar u mill-età tal-għasafar, dan għaliex, wara madwar tmien ġimgħat, l-età tal-għasafar ma tibqax tingħadd skont il-ġimgħat u x-xhur, imma tiġi ddeterminata skont it-tibdiliet li jseħħu fid-dehra tal-għasafar. Wara li joħorġilhom il-felul, id-dundjani jinħarġu f'gaġġa miftuħa għall-arja, fejn jistgħu jiġru u jieklu li jsibu. Dan huwa l-bidu tal-"fażi l-kiesħa" tat-trobbija, li fiha l-għasafar jaħsbu għal rashom, mingħajr l-indħil ta' dak li jrabbihom. Tmiem l-istaġun tat-trobbija jaħbat qrib l-istaġun tal-btajjel ta' tmiem is-sena (il-Milied u s-Sena l-Ġdida). F'dan iż-żmien kważi d-dundjani kollha li jkunu kibru kompletament, minbarra dawk li jkunu maħsubin għat-tgħammir, jinqatlu f'biċċeriji u jitqiegħdu fis-suq bħala karkassi mnaddfa sħaħ jew nofsijiet. Dan il-metodu tradizzjonali tat-trobbija tad-dundjani, tul sena sħiħa, għadu jintuża sal-ġurnata tal-lum. Id-dundjani ta' Zagorje ilhom jitrabbew fi Hrvatsko Zagorje mit-tieni nofs tas-seklu 16. Skont ir-rekords tal-awtoritajiet muniċipali ta' Venezja, li ġew ikkwotati minn Georg Kodinetz, Professur fl-Istitut tat-Trobbija tal-Annimali, fil-Fakultà tal-Agrikultura tal-Università ta' Zagreb, l-ewwel dundjani ta' Zagorje ddaħħlu Hrvatsko Zagorje mill-Italja, u l-ewwel dundjan mixwi ġie servut għall-mejda tal-familja Pavlin ta' Lepoglava fil-festa tat-Tlugħ tal-Madonna fis-Sema tal-1561, u mbagħad dawn id-dundjani bdew jitrabbew f'din iż-żona. Il-qabża fil-produzzjoni taż-"Zagorski puran" hija marbuta ħafna mal-esportazzjoni. L-esportazzjoni ta' dawn id-dundjani bdiet lejn it-tmiem tas-seklu 19 u waslet fil-quċċata tagħha fit-tletinijiet tas-seklu 20. Billi d-dundjani jfittxu l-ikel barra, il-ġilda tal-karkassa mnaddfa taż-"Zagorski puran" tkun lewn isfar ċar jew qawwi, u s-saffi tax-xaħam ta' taħt il-ġilda taż-"Zagorski puran" jidhru biċ-ċar u huma ta' lewn isfar, filwaqt li l-karkassi tar-razza ibrida "Nicholas" ikollhom ġilda pallida għal ċara, mingħajr pigmentazzjoni u bi ftit li xejn xaħam jew mingħajr ebda xaħam. Fl-analiżijiet instab li l-laħam ta' fuq l-għadma tas-sider taż-"Zagorski puran" għandu kontenut ta' xaħam ta' 10,32 %, filwaqt li fir-razez ibridi kummerċjali dan ikun ta' 6,91 % (Rapport analitiku, Euroinspekt Croatiakontrola, 2014). Billi dawn id-dundjani jirgħu fil-miftuħ u jikbru b'rata naturali, iż-"Zagorski puran" huma b'saħħithom u għandhom ammont relattivament kbir ta' tessut xaħmi safrani. Minħabba l-kontenut akbar ta' xaħam, il-laħam taż-"Zagorski puran" fih aktar xaħam fil-muskoli, allura l-laħam imsajjar tiegħu huwa aktar bnin u tari, u aktar magħdi mil-laħam tar-razez ibridi tad-dundjani (Rapport Analitiku tal-Fakultà tat-Teknoloġija tal-Ikel u tal-Bioteknoloġija tal-Università ta' Zagreb, 2015). L-ewwel li ssemma isem il-prodott "Zagorski puran" kien fil-letteratura tal-bidu tas-seklu 20. Minkejja li d-dundjan ta' Zagorje ddaħħal fir-reġistru tal-varjetajiet tal-FAO bħala razza magħrufa fis-sena 2000, l-isem "Zagorski puran" ilu jintuża tradizzjonalment, u għadu jintuża sal-lum (Dokumenti fil-pussess ta' Zadruga PZ Puran zagorskih brega, Krapina, 2004-2014). L-isem "Zagorski puran" huwa dak li l-aktar jintuża meta jkun hemm referenza għal riċetti tad-dundjan f'xi fuljett tar-riċetti u fil-ġurnali speċjalizzati (Fuljett tal-Gastroturiżmu tal-2011, u l-ġurnal Meso, Nru 6, 2009). Iż-"Zagorski puran" minn dejjem kien magħruf fis-suq bħala laħam ta' speċjalità, ta' kwalità unika, u marbut maż-żona ta' Hrvatsko Zagorje u ma' metodu tat-trobbija tad-dundjani fil-beraħ. Il-kwotazzjonijiet li jidhru hawn taħt jixhdu l-verità tar-referenzi għad-dehra u għall-kwalità tajba taż-"Zagorski puran": Il-fama taż-"Zagorski puran" u r-rabta bejn il-prodott u ż-żona ġeografika fejn isir, intwerew ukoll fir-riżultati ta' kwistjonarju li sar fl-2010. Meta ntalbu jindikaw l-aħjar deskrizzjoni għaż-"Zagorski puran", il-maġġoranza tal-konsumaturi (90 %) wieġbu li dan il-prodott jassoċjawh ma' laħam ta' kwalità għolja tajjeb għas-saħħa. Fit-tweġiba għall-mistoqsija dwar liema reġjun tal-Kroazja jassoċjaw il-konsumaturi mad-dundjani, 61 % wieġbu "Hrvatsko Zagorje". U 87 % tal-konsumaturi wieġbu li kienu semgħu biż-"Zagorski puran" qabel (Anketa Valicon, Žnidar et al., 2011). (It-tieni sottoparagrafu tal-Artikolu 6(1) ta' dan ir-Regolament)
Extracted from C_060_2016.html